Friča Brīvzemnieka iela (Rīga)
Šis raksts ir par ielu Rīgā. Par citām jēdziena Friča Brīvzemnieka iela nozīmēm skatīt nozīmju atdalīšanas lapu. Friča Brīvzemnieka iela ir iela Rīgā, Pārdaugavā, Zemgales priekšpilsētā, Torņakalnā. Iela sākas krustojumā ar Vienības gatvi, bet beidzas krustojumā ar Ojāra Vācieša ielu. Kopējais ielas garums ir 650 metri, un tā sastāv no 2 braukšanas joslām ar asfalta un bruģa segumu. Pa Friča Brīvzemnieka ielu visā garumā iet 10. tramvaja līnija. Iela nosaukta Friča Brīvzemnieka — folklorista, sabiedriska darbinieka, publicista, dzejnieka un tulkotāja, ievērojama jaunlatviešu kustības dalībnieka vārdā.